open-index/open-wikipedia-markdown huggingface dataset:
Κουθβέρτος

μικρογραφία|Εικόνα του Αγίου Κουθβέρτου
Ο **Κουθβέρτος** ή **Κουτβέρτος** (αγγλικά: Cuthbert, γεν. περίπου το 634 - απεβ. 20 Μαρτίου 687) είναι άγιος της Ορθόδοξης, της Αγγλικανικής και της Ρωμαιοκαθολικής Εκκλησίας. Υπήρξε μοναχός, επίσκοπος, ερημίτης που είχε σχέση με τα μοναστήρια του Μέλροουζ και του Λίντισφαρν στο Βασίλειο της Νορθουμβρίας, η σημερινή νοτιοανατολική Αγγλία και νοτιοανατολική Σκωτία. Κατά τη περίοδο της ζωής του καθώς και μετά τον θάνατο του υπήρξε δημοφιλής μεσαιωνικός άγιος της Βόρειας Αγγλίας, με ιδιαίτερη λατρεία στο πρόσωπο του με κέντρο τον Καθεδρικό του Ντάραμ. Ο Κουθβέρτος είναι ο πολιούχος της Νορθουμβρίας. Η τιμή του εορτάζεται στις 20 Μαρτίου.

Ο Κουθβέρτος μεγάλωσε μέσα ή γύρω από το Λώντερντεϊλ, κοντά στο Παλιό Αββαείο του Μέλροουζ, ένα θυγατρικό μοναστήρι του Λίντισφαρν, που σήμερα βρίσκεται στη Σκωτία. Αποφάσισε να γίνει μοναχός αφού είδε ένα όραμα τη νύχτα του 651 ότι ο άγιος Αϊδανός, ο ιδρυτής του Λίντισφαρν, πέθανε, αλλά φαίνεται ότι είχε προηγουμένως περάσει κάποιο διάστημα σε στρατιωτική υπηρεσία. Έγινε ξενοδόχος στο νέο μοναστήρι στο Ρίπον, λίγο μετά το 655, αλλά έπρεπε να επιστρέψει μαζί με τον Έατα του Χέξαμ στο Μέλροουζ όταν ο Γουίλφριντ έλαβε το μοναστήρι αντ’ αυτού. Περί το 662 έγινε ηγούμενος στο Μέλροουζ και γύρω στο 665 πήγε ως ηγούμενος στο Λίντισφαρν. Το 684 έγινε επίσκοπος του Λίντισφαρν, αλλά προς τα τέλη του 686 παραιτήθηκε και επέστρεψε στο ερημητήριό του, καθώς ένιωθε ότι επρόκειτο να πεθάνει. Πιθανότατα βρισκόταν στις αρχές της δεκαετίας των 50 του.

## Σημειώσεις


## Παραπομπές

*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Παραπομπές


Κατηγορία:Ιστορία του Καθολικισμού στην Αγγλία
Κατηγορία:Άγιοι της Αγγλικανικής Εκκλησίας
Κατηγορία:Χριστιανοί άγιοι του 7ου αιώνα
Φίλιππος Χάουαρντ (πολιτικός των Ουίγων)

Ο **Φίλιππος Ερρίκος Χάουαρντ** (22 Απριλίου 1801 – 1 Ιανουαρίου 1883) ήταν Βρετανός πολιτικός των Ουίγων.

Μέλος της Οικογένειας Χάουαρντ με επικεφαλής τον δούκα του Νόρφολκ, ήταν γιος του Ερρίκου Χάουαρντ, από το Κάστρο Κόρμπυ, στο Κάμπερλαντ, και της Αικατερίνης Μαρίας, κόρης του σερ Ριχάρδου Νιβ 1ου βαρονέτου. Ήταν απόγονος του λόρδου Γουλιέλμου Χάουαρντ, νεότερου γιου του Θωμά Χάουαρντ 4ου δούκα του Νόρφολκ. 

Ο Χάουαρντ επέστρεψε στο κοινοβούλιο ως ένας από τους δύο εκπροσώπους του Κάρλαϊλ το 1830. Έχασε την έδρα του τον Ιούλιο του 1847, αλλά οι εκλογές ακυρώθηκαν τον Μάρτιο του 1848, και τον ίδιο μήνα εξελέγη για άλλη μία φορά για την εκλογική περιφέρεια. Αυτή τη φορά κατείχε την έδρα μέχρι το 1852.  Διορίστηκε υψηλός Σερίφης του Κάμπερλαντ για την περίοδο 1860-61.

Ο Χάουαρντ νυμφεύτηκε την Ελισάβετ Κάνινγκ, κόρη του ταγματάρχη Ιωάννη Κάνινγκ, το 1843. Έζησαν στο Κάστρο Κόρμπυ. Η Ελισάβετ απεβίωσε τον Φεβρουάριο του 1865. Ο Χάουαρντ παρέμεινε χήρος μέχρι το τέλος του τον Ιανουάριο του 1883, σε ηλικία 81 ετών 

## Αναφορές

Κατηγορία:Οικογένεια Χάουαρντ (αγγλική αριστοκρατία)
Φραγκίσκος Χάουαρντ, 1ος κόμης του Έφινγκαμ

Ο **Φραγκίσκος Χάουαρντ, 1ος κόμης του Έφινγκαμ**, αγγλ.: *Francis Howard, 1st Earl of Effingham* (20 Οκτωβρίου 1683 - 12 Φεβρουαρίου 1743) ήταν Άγγλος ομότιμος και αξιωματικός του στρατού.

Ο Φραγκίσκος ήταν ο 2ος γιος του Φραγκίσκου Χάουαρντ 5ου βαρόνου Χάουαρντ του Έφινγκαμ. Στις 26 Ιουλίου 1722 διορίστηκε λοχαγός και αντισυνταγματάρχης στο 3ο Σύνταγμα Φρουρών Πεζικού. Ο Χάουαρντ διαδέχθηκε ως βαρόνος Χάουαρντ του Έφινγκαμ το 1725, μετά το τέλος του μεγαλύτερου αδελφού του Θωμά Χάουαρντ.

Συνέχισε να προάγεται στον Στρατό, και προήχθη σε υπολοχαγό και αντισυνταγματάρχη στην 1η Μονάδα Φρουράς Γρεναδιέρων Ιππέων στις 15 Ιουλίου 1731. Χρίστηκε κόμης του Έφινγκαμ στις 8 Δεκεμβρίου του ίδιου έτους, και έγινε αναπληρωτής κόμης Στρατάρχης στις 13 Δεκεμβρίου. Την επόμενη χρονιά στις 22 Ιουλίου 1732, έλαβε τον βαθμό του συνταγματάρχη ενός συντάγματος πεζικού, τον οποίο διατήρησε μέχρι το 1737. Στις 21 Ιουνίου 1737 έγινε λοχαγός και συνταγματάρχης της 2ης Μονάδας Φρουράς Γρεναδιέρων Ιππέων, με τον βαθμό του συνταγματάρχη ιππασίας, και προήχθη ταξίαρχος στις 2 Ιουλίου 1739. Στις 22 Δεκεμβρίου 1740, έγινε λοχαγός και συνταγματάρχης της 4ης Μονάδας Φρουράς Ιππέων. Απεβίωσε τον Φεβρουάριο του 1743, και τον διαδέχθηκε ο μεγαλύτερος γιος του:
* Θωμάς (γιος της 1ης του συζύγου Νταϊάνας), τότε αξιωματικός της Φρουράς Γρεναδιέρων Ιππέων.

## Αναφορές

Κατηγορία:Οικογένεια Χάουαρντ (αγγλική αριστοκρατία)
Θωμάς Χάουαρντ, 2ος κόμης του Έφινγκαμ

Ο αντιστράτηγος **Θωμάς Χάουαρντ, 2ος κόμης του Έφινγκαμ**, αγγλ.: *Thomas Howard, 2nd Earl of Effingham* (1714 – 19 Νοεμβρίου 1763), με τον τίτλο λόρδος Χάουαρντ από το 1731 έως το 1743, ήταν αξιωματικός του Βρετανικού Στρατού, γιος του Φραγκίσκου Χάουαρντ 1ου κόμη του Έφινγκαμ.

Ο λόρδος Χάουαρντ διορίστηκε βοηθός υπολοχαγός του Δυτικού Ράιντινγκ του Γιόρκσιρ στις 19 Φεβρουαρίου 1734. Στις 7 Ιανουαρίου 1739 διορίστηκε οδηγός στο 2ο Σύνταγμα Ιππέων Γρεναδιέρων, του οποίου ο πατέρας του ήταν τότε λοχαγός και συνταγματάρχης. Προήχθη σε υπολοχαγό και λοχαγό στις 10 Μαΐου 1740. Μετά το τέλος του πατέρα του τον Φεβρουάριο του 1743, τον διαδέχθηκε ως κόμης του Έφινγκαμ και στη συνέχεια ως βοηθός κόμης Στρατάρχης. Στις 11 Απριλίου 1743 ο Έφινγκαμ έγινε πρώτος υπολοχαγός και αντισυνταγματάρχης στο 2ο Σύνταγμα Ιππέων Γρεναδιέρων.

Ο Έφινγχαμ (όπως ήταν πλέον γνωστός) νυμφεύτηκε την Ελισάβετ Μπέκφορντ, κόρη του Πίτερ Μπέκφορντ και αδελφή του πολιτικού Γουλιέλμου Μπέκφορντ, στις 14 Φεβρουαρίου 1745.  Τα παιδιά του ζεύγους ήταν:
* Θωμάς, 3ος κόμης του Έφινγκαμ (1747–1791).
* Ριχάρδος, 4ος κόμης του Έφινγκαμ (1748–1816).

Ο Έφινγκαμ διορίστηκε υπασπιστής του βασιλιά Γεωργίου Β΄ στις 20 Αυγούστου 1749. Έλαβε τον βαθμό του συνταγματάρχη του 34ου Συντάγματος Πεζικού στις 2 Δεκεμβρίου 1754. Προήχθη σε υποστράτηγο στις 15 Ιανουαρίου 1758 και σε υποστράτηγο στις 22 Φεβρουαρίου 1760. Ο Γεώργιος Β΄ σπεβίωσε στις 25 Οκτωβρίου 1760. Λιγότερο από μία εβδομάδα αργότερα, στις 30 Οκτωβρίου 1760, ο Έφινγκαμ έφυγε από το 34ο για να γίνει λοχαγός και συνταγματάρχης του 1ου Τάγματος Φρουράς Γρεναδιέρων Ιππέων.

Στις αρχές της βασιλείας του νέου βασιλιά Γεωργίου Γ΄, ο Έφινγχαμ, ο οποίος κατείχε τη θέση του αναπληρωτή κόμη Στρατάρχη λόγω του ότι ήταν Προτεστάντης και μέλος της Οικογένειας Χάουαρντ, ανέλαβε την οργάνωση της στέψης του Γεωργίου Γ΄ και της Καρλόττας. Σύμφωνα με όλες τις αναφορές, η εκδήλωση ήταν κακώς οργανωμένη. Όταν ο βασιλιάς διαμαρτυρήθηκε στον Έφινγκαμ, παραδέχτηκε ότι είχε υπάρξει «κάποια αμέλεια», αλλά ότι θα φρόντιζε ώστε η επόμενη στέψη να οργανωθεί σωστά (όταν, φυσικά, ο βασιλιάς θα ήταν νεκρός). Ο βασιλιάς Γεώργιος, ο οποίος ήταν 22 ετών εκείνη την εποχή (ενώ ο Έφινγκαμ ήταν 47), διασκέδασε πολύ με την απάντηση, και έκανε τον Έφινγχαμ να την επαναλάβει αρκετές φορές. 

Ο Έφινγκαμ δεν μπόρεσε να τηρήσει τον λόγο του προς τον βασιλιά: απεβίωσε δύο χρόνια μετά τη στέψη του Γεωργίου Γ΄. Τον διαδέχθηκε στην κομητεία ο μεγαλύτερος γιος του, Θωμάς.

## Αναφορές

## Εξωτερικοί σύνδεσμοι
* 
* Leigh Rayment's Peerage Pages  [self-published source] [better source needed]

Κατηγορία:Οικογένεια Χάουαρντ (αγγλική αριστοκρατία)
Κατηγορία:Άγγλοι ιρλανδικής καταγωγής
Ριχάρδος Χάουαρντ, 4ος κόμης του Έφινγκαμ

Ο **Ριχάρδος Χάουαρντ, 4ος κόμης του Έφινγκαμ** (21 Φεβρουαρίου 1748 – 11 Δεκεμβρίου 1816)  ήταν Βρετανός ομότιμος και μέλος της Βουλής των Λόρδων, με την προσφώνηση α**ξιότιμος Ριχάρδος Χάουαρντ** μέχρι το 1791.

## Βιογραφία
Στις 21 Νοεμβρίου 1763 ο Χάουαρντ διορίστηκε υποταξίαχος και σαλιπιγκτής στην 1η Μονάδα Φρουράς Ιππέων, και ταξίαρχος και υπολοχαγός στις 21 Ιανουαρίου 1765. Ήταν Μέλος του Κοινοβουλίου (MP) για το Στάινινγκ από το 1784 έως το 1790.   Στις 29 Μαρτίου 1784 διορίστηκε Γραμματέας και Ελεγκτής του Νοικοκυριού της βασίλισσας Καρλόττας, συζύγου του Γεωργίου Γ΄.

Ο Χάουαρντ κληρονόμησε την κομητεία το 1791 από τον αδελφό του, Θωμά Χάουαρντ 3ο κόμη του Έφινγκαμ. Στις 7 Σεπτεμβρίου 1803 διορίστηκε συνταγματάρχης του συντάγματος Εθελοντών του Σέφηλντ, και έγινε Θησαυροφύλαξ της βασίλισσας το 1814. Απεβίωσε το 1816: με το τέλος του η κομητεία του Έφινγχκμ έπαψε να ισχύει, ενώ ο 3ος εξάδελφός του Κένεθ τον διαδέχθηκε ως βαρόνος Χάουαρντ του Έφινγκαμ.

## Σημειώσεις
* 

Κατηγορία:Οικογένεια Χάουαρντ (αγγλική αριστοκρατία)
Bzikebi

Οι **Bzikebi** (γεωργιανά: ბზიკები, ελληνικά: "Σφήκες") είναι ένα μουσικό γκρουπ από τη Γεωργία, το οποίο είναι γνωστό για την νίκη του στη Junior Eurovision 2008 για τη Γεωργία με το τραγούδι "Bzz..". Η ομάδα αποτελείται από τους Γκιόργκι Σιολασβίλι (, γ.  ), Μαριάμ Κικουάσφιλι (, γ. 22 Ιανουαρίου 1998) και Μαρίαμ Τατουλάσβιλι (, born ), όπου όλοι ήταμ δέκα χρονών κατά τη διάρκεια του διαγωνισμού.

Θα εκπροσωπήσουν τη Γεωργία στον Διαγωνισμό Τραγουδιού της Eurovision 2026, καθιστώντας τους τέταρτους νικητές της παιδικής έκδοσης που θα συμμετέχουν στον ενήλικο διαγωνισμό, μετά τις Αδελφές Τολματσώφ το 2014, την Ντέστινι Τσουκουνγιέρε το 2021 και την Άιρου Κετσανόβι το 2023.

## Καριέρα

### Παιδικός Διαγωνισμός Τραγουδιών Eurovision 2008
Οι Bzikebi κέρδισαν τη Junior Eurovision Song Contest 2008 στο Λεμεσό της Κύπρου στις 22 Νοεμβρίου 2008 με το τραγούδι "Bzz..". Κατά τη διάρκεια της ερμηνείας τους, φορούσαν ρούχα με μαύρες και κίτρινες λωρίδες που μοιάζουν με μέλισσες και τραγουδούσαν σε μια κατασκευασμένη γλώσσα.

Οι Bzikebi έκαναν συχνές εμφανίσεις στην Junior Eurovision τα χρόνια μετά την νίκη τους. Εμφανίστηκαν με τους προηγούμενους νικητές ως ενδιάμεση διαλειμματική πράξη στο διαγωνισμό του 2010 και εμφανίστηκαν επίσης ως καλεσμένοι κατά τη διάρκεια της ψηφοφορίας στο διαγωνισμό του 2011. Επίσης, εμφανίστηκαν συχνά στη Γεωργία, πριν τελικά αναπαυτούν από το 2012, μέχρι να εμφανιστούν ξανά ως καλεσμένοι στην τελετή έναρξης του διαγωνισμού του 2017 σε πάτρια εδάφη, και το 2022 ως μέρος των εορτασμών της 20ης επέτειας του διαγωνίσματος. Εμφανίστηκαν ως διαλειμματική πράξη κατά τη διάρκεια του διαγωνισμού του 2025 σε πάτρια εδάφη.

### Διαγωνισμός Τραγουδιών Eurovision 2026
Τον Ιανουάριο του 2026, οι Bzikebi ανακοινώθηκαν ως εκπρόσωποι της Γεωργίας στο Διαγωνισμό Τραγουδιού της Eurovision 2026. Οι Bzikebi θα αγωνιστούν κατά τη διάρκεια του πρώτου ημιτελικού του 2026 στη Βιέννη της Αυστρίας, στις 12 Μαΐου 2026.

## Παραπομπές


## Εξωτερικοί σύνδεσμοι
* 

Κατηγορία:Συμμετέχοντες στη Eurovision
Κατηγορία:Νικητές Παιδικού Διαγωνισμού Τραγουδιού Eurovision
Κατηγορία:Συμμετέχοντες στο διαγωνισμό τραγουδιού Eurovision με τη Γεωργία
Βίζλα

Το **Βίζλα** ή **ουγγρικός κοντότριχος δείκτης** (αγγ. Vizsla) είναι ένα μεσαίου μεγέθους, κοντότριχο ουγγρικό κυνηγόσκυλο, γνωστό για το χρώμα της "χρυσαφί σκουριάς" που έχει, την υψηλή ενέργεια και τη μεγάλη υπακοή του. Συνδέενται στενά με τους ιδιοκτήτες του, απαιτώντας 1-2 ώρες καθημερινής άσκησης και πνευματικής διέγερσης. Αυτά τα αθλητικά, ευαίσθητα και έξυπνα σκυλιά ευδοκιμούν σε σπίτια που προσφέρουν διέξοδο στην ενεργητική φύση τους, αλλά μπορούν να είναι καταστροφικά αν αφεθούν μόνα τους για πολύ ώρα ή αν βαρεθούν.

Η ράτσα παραλίγο να εξαφανιστεί μετά τον Δεύτερο Παγκόσμιο Πόλεμο, αλλά σώθηκε από αφοσιωμένους εκτροφείς. Αναγνωρίστηκε (ως κοντότριχο ουγγρικό βίζλα) από τη Διεθνή Κυνολογική Ομοσπονδία το 1936. Η ημερομηνία δημοσίευσης του επίσημου έγκυρου προτύπου ήταν το 2000.

Τα βίζλα αναπτύχθηκαν ως ευέλικτα κυνηγόσκυλα για να εντοπίζουν, να δείχνουν και να ανακτούν το θήραμα, ακόμη και στο νερό. Οι πρόγονοί τους μεταφέρθηκαν στην περιοχή από τους Μαγυάρους και ήταν σε ιδιαίτερη εκτίμηση ως κυνεγητικά σκυλιά από τους Ούγγρους ευγενείς.

## Εκπαίδευση και κοινωνικοποίηση
Τα  βίζλα είναι σκυλιά που απαιτούν συνεπή εκπαίδευση και εκτεταμένη πρώιμη κοινωνικοποίηση για την πρόληψη του άγχους. Η εκπαίδευση ξεκινά στις 8-12 εβδομάδες, εστιάζοντας στη βασική υπακοή (κάτσε, μείνε, έλα) και στην εκπαίδευση στο κλουβί. Η κοινωνικοποίηση γίνεται νωρίς με διαφορετικούς ανθρώπους, ζώα, περιβάλλοντα και θορύβους για να χτιστεί η αυτοπεποίθηση και παράλληλα παρέχεται επαρκή καθημερινή άσκηση για να παραμένουν συγκεντρωμένα.

## Υγεία
Τα Βίζλα είναι γενικά υγιή σκυλιά με διάρκεια ζωής 12-15 ετών, αλλά είναι επιρρεπή σε συγκεκριμένα κληρονομικά και σχετιζόμενα με τη φυλή προβλήματα υγείας. Βασικές ανησυχίες περιλαμβάνουν διάφορους καρκίνους (λεμφοσάρκωμα, αιμαγγειοσάρκωμα), επιληψία, δυσπλασία ισχίου, οφθαλμικές διαταραχές (προοδευτική ατροφία του αμφιβληστροειδούς), αυτοάνοσες παθήσεις και αλλεργίες. Οι υπεύθυνοι εκτροφείς ελέγχουν αυτές τις παθήσεις για να εξασφαλίσουν καλύτερα αποτελέσματα υγείας.

## Παραπομπές


Κατηγορία:Φυλές σκύλων
Χοσέ Χερί

Ο **Χοσέ Ενρίκε Χερί Ορέ** (*José Enrique Jerí Oré*, ) (γεννημένος στις 13 Νοεμβρίου 1986) είναι Περουβιανός πολιτικός και δικηγόρος που υπηρέτησε ως ο 65ος Πρόεδρος του Περού από το 2025 έως την απομάκρυνσή του στις 17 Φεβρουαρίου 2026, μετά την παραπομπή και την απομάκρυνση της προκατόχου του Ντίνα Μπολουάρτε. Πριν αναλάβει την προεδρία, ο Χερί ήταν πρόεδρος του Κογκρέσου της Δημοκρατίας από τον Ιούλιο έως τον Οκτώβριο του 2025, όντας μέλος του Κογκρέσου της Δημοκρατίας εκπροσωπώντας τη Λίμα με το κόμμα Είμαστε το Περού από το 2021. Ήταν ο όγδοος Πρόεδρος του Περού που κατείχε το αξίωμα σε λιγότερο από μία δεκαετία και, σε ηλικία 38 ετών, ο τρίτος νεότερος και ο πρώτος millennial που υπηρέτησε ως Πρόεδρος του Περού.

Εξελέγη για πρώτη φορά στο Κογκρέσο της Δημοκρατίας ως αναπληρωματικός του Μαρτίν Βισκάρα, ο οποίος είχε αποκλειστεί από την έδρα του επειδή φέρεται να παρέκαμψε τη σειρά για να λάβει το εμβόλιο κατά της COVID-19 ("Vacunagate"), ο Χερί κατείχε το αξίωμα ως μέλος του κεντρώου κόμματος Είμαστε το Περού. Στις 26 Ιουλίου 2025 εξελέγη Πρόεδρος του Κογκρέσου της Δημοκρατίας για την ετήσια σύνοδο 2025–2026 με τις ψήφους των κομμάτων Ελεύθερο Περού, Λαϊκή Δύναμη, Συμμαχία για την Πρόοδο, Λαϊκή Δράση, Avanza País και Είμαστε το Περού.

Μετά την ομόφωνη παραπομπή και απομάκρυνση της Μπολουάρτε στις 10 Οκτωβρίου 2025 εν μέσω των περουβιανών διαδηλώσεων του 2025, ο Χερί ανέλαβε την προεδρία υπό την ιδιότητά του ως επικεφαλής του νομοθετικού σώματος. Στην εναρκτήρια ομιλία του, ο Χερί δεσμεύτηκε να «εγκαταστήσει και να ηγηθεί μιας κυβέρνησης μετάβασης, ενσυναίσθησης και εθνικής συμφιλίωσης» και δήλωσε ότι το έθνος «πρέπει να κηρύξει τον πόλεμο στο έγκλημα».

Το Κογκρέσο του Περού ενέκρινε τη μομφή κατά του Χερί από τη θέση του προέδρου του Περού κατόπιν ψήφου δυσπιστίας στις 17 Φεβρουαρίου 2026. Σε αντίθεση με την παραπομπή (impeachment), η οποία απαιτεί αυξημένη πλειοψηφία 87 ψήφων στο νομοθετικό σώμα των 130 μελών, η πρόταση μομφής (censuring) τον καθαιρεί από τον τίτλο του επικεφαλής του Κογκρέσου με απλή πλειοψηφία. Το μεταβατικό του καθεστώς χρησιμοποιήθηκε στη συνέχεια για την απομάκρυνσή του από την προεδρία. Ο Χερί έγινε ο έκτος πρόεδρος που απομακρύνθηκε από το Κογκρέσο μετά τους Γκιγιέρμο Μπίλινγκχουρστ (1914), Αλμπέρτο Φουχιμόρι (2000), Μαρτίν Βισκάρα (2020), Πέδρο Καστίγιο (2022) και Μπολουάρτε (2025). Ήταν ο τέταρτος πρόεδρος που απομακρύνθηκε κατά τη δεκαετία του 2020.

## Σημειώσεις

## Παραπομπές


Χερι
Διεθνής Κυνολογική Ομοσπονδία

μικρογραφία|Τα κράτη-μέλη της FCI.
Η **Διεθνής Κυνολογική Ομοσπονδία** (γαλλ. Fédération Cynologique Internationale ή FCI) είναι η μεγαλύτερη ομοσπονδία εθνικών κυνολογικών ομίλων στον κόσμο, η οποία ιδρύθηκε το 1911 και εδρεύει στο Θούιν του Βελγίου. Εκπροσωπώντας πάνω από 98 χώρες, λειτουργεί ως παγκόσμιος οργανισμός-ομπρέλα για την προώθηση, την προστασία και τη ρύθμιση των καθαρόαιμων σκύλων μέσω τυποποιημένης αναπαραγωγής, καταγραφής και εκπαίδευσης κριτών.

Λειτουργεί με έναν εθνικό κυνοκομικό σύλλογο-εταίρο ανά χώρα, διασφαλίζοντας, για παράδειγμα, ότι τα γενεαλογικά πιστοποιητικά (pedigree), οι κριτές και οι τίτλοι που αναγνωρίζονται από ένα μέλος γίνονται δεκτά από όλους. Η FCI αναγνωρίζει 360 ξεχωριστές ράτσες, ταξινομημένες σε 10 ομάδες, και διατηρεί επίσημα πρότυπα για την καθεμία, τα οποία «ανήκουν» στη χώρα προέλευσής τους.

Μόνο ένας εθνικός κυνολογικός όμιλος ανά έθνος γίνεται δεκτό (π.χ., ο Τουρκικός Κυνολογικός Όμιλος ή ο Ιρλανδικός Κυνολογικός Όμιλος). Οι ΗΠΑ (Αμερικάνικος Κυνολογικός Όμιλος), ο Καναδάς (Καναδικός Κυνολογικός Όμιλος) και το Ηνωμένο Βασίλειο (Κυνολογικός Όμιλος) δεν είναι μέλη, αλλά διατηρούν επιστολές συμφωνίας για αμοιβαία αναγνώριση.

## Οι 10 ομάδες της FCI
Η FCI κατατάσσει τις 360 αναγνωρισμένες ράτσες της σε δέκα διακριτές ομάδες, οργανωμένες κατά λειτουργία και εμφάνιση:

* Ομάδες 1–4: Ποιμενικοί /σκύλοι βοοειδών, πίντσερ/σνάουτσερ/μολοσσοειδή, τεριέ και ντάξχαουντ.
* Ομάδες 5–8: Σπιτζ, σκύλοι μυρωδιάς (σέντχαουντ), πόιντερ/σέττερ και ριτρίβερ/σκύλοι φλάσιγκ/σκύλοι των νερών.
* Ομάδες 9–10: Σκύλοι συντροφιάς και σκύλοι σκυταλοδρομίας.

## Παραπομπές


Κατηγορία:Διεθνείς οργανισμοί
Φορμπς Μπέρναμ

Ο **Λίντεν Φορμπς Σάμπσον Μπέρναμ** (αγγλ. *Linden Forbes Sampson Burnham*, 20 Φεβρουαρίου 1923 – 6 Αυγούστου 1985) ήταν Γουιανός πολιτικός, που διετέλεσε πρωθυπουργός της Βρετανικής Γουιάνας από το 1964 έως το 1966, πρωθυπουργός της Γουιάνας από το 1964 μέχρι το 1980 και κατόπιν ο πρώτος με εκτελεστική εξουσία Πρόεδρος της Γουιάνας στην ιστορία (δεύτερος συνολικά), από το 1980 μέχρι το 1985. Θεωρείται συχνά ένας ισχυρός αυταρχικός ηγέτης με λαϊκή στήριξη, ο οποίος εφάρμοσε την προσωπική του εκδοχή του σοσιαλισμού.

Γεννήθηκε στην Τζώρτζταουν και σπούδασε νομικά. Ο ρόλος του ήταν σημαντικός στην ίδρυση δύο πολιτικών κομμάτων (του «Εθνικού Κογκρέσου του Λαού» και του Λαϊκού Προοδευτικού Κόμματος), που αργότερα θα κυριαρχούσαν στην πολιτική ζωή της Γουιάνας. Η πρωθυπουργία του χαρακτηρίσθηκε από την εθνικοποίηση των ξένων ιδιωτικών βιομηχανιών, την ένταξη της χώρας στο Κίνημα των Αδεσμεύτων και αυταρχική εσωτερική πολιτική.

## Παραπομπές


Κατηγορία:Πρόεδροι της Γουιάνας
Κατηγορία:Πρωθυπουργοί της Γουιάνας
Μπέργκεν άουφ Ρύγκεν

Το **Μπέργκεν άουφ Ρύγκεν** (, δηλαδή «Μπέργκεν το επί του Ρύγκεν») είναι μικρή πόλη στη νήσο Ρύγκεν, τη μεγαλύτερη νήσο της Γερμανίας, που υπάγεται στο ομόσπονδο γερμανικό κρατίδιο Μεκλεμβούργο-Δυτική Πομερανία.

Η πόλη είχε 13.650 κατοίκους στα τέλη του 2023 και είναι κτισμένη σε λοφώδη αγροτική περιοχή, με τα δάση Ρούγκαρντ στα βορειοανατολικά, σε μέσο υψόμετρο 55&nbsp;μέτρα και μέγιστο 91&nbsp;μέτρα πάνω από τη στάθμη της θάλασσας. Το υπέδαφος είναι μια παγετωνική μοραίνη, από την τελευταία εποχή παγετώνων. Η κοντινότερη ακτή είναι εκείνη του κλειστού και αβαθούς κόλπου Κλάινερ Γιασμούντερ Μπόντεν, στα ανατολικά.

Το Μπέργκεν ιδρύθηκε ως πόλη το έτος 1313.

## Αξιοσημείωτα πρόσωπα
Στο Μπέργκεν άουφ Ρύγκεν γεννήθηκαν, μεταξύ άλλων, και οι εξής (με χρονολογική σειρά γεννήσεως):

* Άρνολντ Ρούγκε (1802-1880), φιλόσοφος και πολιτικός συγγραφέας
* Τέοντορ Μπίλροτ (1829-1894), χειρουργός
* Χανς Ντελμπρύκ (1848-1929), ιστορικός
* Ντιάνα Γκάνσκι (γενν. 1963), Ανατολικογερμανίδα δισκοβόλος, «αργυρή» Ολυμπιονίκης το 1988
* Στέφι Νέριους (γενν. 1972), Ανατολικογερμανίδα δισκοβόλος, «αργυρή» Ολυμπιονίκης στην Αθήνα το 2004

## Παραπομπές


Μπεργκεν αουφ Ρυγκεν
Παγετώνας Πάστερτσε

[thumb|325px|Ο Πάστερτσε με το όρος [Γκροσγκλόκνερ (αριστερά) και την κορυφή Γιοχάνισμπεργκ το 2014]]
Ο **Πάστερτσε** () είναι παγετώνας στην Αυστρία, ο μεγαλύτερος σε μήκος (8,3 χιλιόμετρα το έτος 2006) της χώρας, αλλά και σε ολόκληρες τις Ανατολικές Άλπεις. Η έκτασή του είναι 18,5 τετρ. χιλιόμετρα το 2006, αλλά μειώνεται εξαιτίας της κλιματικής αλλαγής

## Γεωγραφία
Βρίσκεται στα όρη Υψηλά Τάουερν, στην Καρινθία, ακριβώς κάτω από το υψηλότερο βουνό της Αυστρίας, το Γκροσγκλόκνερ. Το υψηλότερο σημείο του παγετώνα βρίσκεται στην κορυφή Γιοχάνισμπεργκ, σε υψόμετρο 3.453 μέτρα πάνω από τη στάθμη της θάλασσας, ενώ η κατάληξή του βρίσκεται σε υψόμετρο περίπου 2.100 μέτρα. Από τον Πάστερτσε (για την ακρίβεια από τη μικρή τεχνητή λίμνη Margaritze) πηγάζει το ποτάμι Μελ, αριστερός παραπόταμος του Δραύου.

Η γύρω περιοχή αγοράσθηκε από τη Γερμανοαυστριακή Αλπική Λέσχη το 1918 και σήμερα είναι μέρος του Εθνικού Πάρκου Υψηλών Τάουερν, προσελκύοντας πολλούς τουρίστες. Από τα μέσα του 20ού αιώνα το τέρμα του παγετώνα έχει υποχωρήσει περισσότερο από 300 μέτρα.

## Παραπομπές


Κατηγορία:Παγετώνες
Παγετωνας Παστερτσ
Παγετώνας Βιέδμα

Ο **Βιέδμα** () είναι παγετώνας στο τεράστιο Πεδίο πάγου της Νότιας Παταγονίας, στο νοτιότερο μέρος της Νότιας Αμερικής. Η ροή του πάγου του ακολουθεί μια κοιλάδα και το πλούσιο σε λιθώνες κάτω άκρο του, που έχει εύρος σχεδόν 2 χιλιόμετρα, καταλήγει στο δυτικό άκρο της μεγάλης Λίμνης Βιέδμα, της οποίας αποτελεί τον κυριότερο τροφοδότη σε νερό. Ο παγετώνας απλώνεται σε απροσδιόριστο μέρος των συνόρων ανάμεσα στη Χιλή και την Αργεντινή. Σύμφωνα με νόμο της Αργεντινής, εντάσσεται στο Εθνικό Πάρκο των Παγετώνων (*Los Glaciares*) και το 1981 ανακηρύχθηκε Μνημείο Παγκόσμιας Κληρονομιάς. Στη χιλιανή νομοθεσία, είναι ενταγμένος στο Εθνικό Πάρκο Μπερνάρδο Ο' Χίγκινς. Ο Βιέδμα είναι ένας από τους 48 παγετώνες που εκπηγάζουν από το Πεδίο πάγου της Νότιας Παταγονίας και έχουν έκταση μεγαλύτερη των 20 τετραγωνικών χιλιομέτρων ο καθένας.

## Παραπομπές


Κατηγορία:Παγετώνες
Κατηγορία:Γεωγραφία της Νότιας Αμερικής
Βασίλειος Βλαβιανός

Ο **Βασίλειος Βλαβιανός** (16 Ιανουαρίου 1903 – 27 Ιουνίου 1994) ήταν Ελληνοαμερικανός πανεπιστημιακός και ιδιοκτήτης εφημερίδας, καθηγητής στο πανεπιστήμιο της Νέας Υόρκης από το 1947.

Ο Β. Βλαβιανός είχε καταγωγή από την Αμοργό, αλλά γεννήθηκε στην Αθήνα, όπου και σπούδασε νομικά, κοινωνικές επιστήμες και φιλοσοφία. Συνέχισε τις σπουδές του στη Λειψία και το Μόναχο, όπου το 1924 αναγορεύθηκε διδάκτορας του Δικαίου με τίτλο διδακτορικής διατριβής *Συμβολή στη θεωρία της βεντέτας (αντεκδικήσεως)*. Από το 1932 έως το 1937 ήταν μέλος της νομοπαρασκευαστικής επιτροπής για την αναθεώρηση της ελληνικής Ποινικής Δικονομίας. Το 1937 εγκατέλειψε την Ελλάδα και αρχικώς εγκαταστάθηκε στο Παρίσι, ενώ μετά ένα έτος στις ΗΠΑ. Τον Απρίλιο του 1940 αγόρασε την ημερήσια ελληνική εφημερίδα της Νέας Υόρκης *[[Εθνικός Κήρυξ (ΗΠΑ)|Εθνικός Κήρυξ]]*, την οποία διεύθυνε έως τον Μάρτιο του 1947 και διακρίθηκε ως δημοσιολόγος. Επίσης ίδρυσε τον εκδοτικό οίκο «Arts, Inc.», με βιβλιοπωλείο στη Λεωφόρο Μάντισον.

Ο Βλαβιανός συνέγραψε πολλά έργα, τα κυριότερα από τα οποία είναι το *Από τη μεταρρύθμιση του Ποινικού Δικαίου στη Γερμανία* (1925) και το *Περί των πολιτικών δοξασιών των Ισραηλιτών*. Απεβίωσε στην Αλέξανδρεια της Βιρτζίνια των ΗΠΑ σε ηλικία 91 ετών.

## Πηγές
* Ηλίας Κ. Ζιώγας: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σσ. 611-612

Κατηγορία:Έλληνες νομικοί
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες μετανάστες στις Ηνωμένες Πολιτείες
Κάθετα διανύσματα

Σε έναν διανυσματικό χώρο, δύο διανύσματα είναι **κάθετα** (ή **ορθογώνια**) αν το εσωτερικό τους γινόμενο ισούται με το μηδέν.

Πιο συγκεκριμένα, έστω ένα διανυσματικός χώρος V με εσωτερικό γινόμενο \langle \cdot , \cdot \rangle. Τότε δύο διανύσματα \mathbf{a}, \mathbf{b} \in V λέγονται κάθετα αν
:\langle \mathbf{a}, \mathbf{b} \rangle = 0 .

Η έννοια των κάθετων διανυσμάτων γενικεύει την έννοια της καθετότητας σε δύο ή τρεις διαστάσεις, όπου δύο διανύσματα είναι κάθετα αν η μεταξύ τους γωνία είναι ορθή. Αυτό ισχύει καθώς 
:\langle \mathbf{a}, \mathbf{b} \rangle = |\mathbf{a}| \cdot |\mathbf{b}| \cdot \cos \theta, 
όπου \theta η μεταξύ τους γωνία, και όταν \langle \mathbf{a}, \mathbf{b} \rangle = 0 , τότε \theta = 90^\circ (ή \theta = -90^\circ).

## Παραδείγματα

* Τα διανύσματα \mathbf{a} = (3, 4) και \mathbf{b} = (8, -6) είναι κάθετα καθώς 
::\mathbf{a} \cdot \mathbf{b} = 3 \cdot 8 + 4 \cdot (-6) = 24 - 24.
* Τα διανύσματα \mathbf{a} = (3, 1, -2) και \mathbf{b} = (4, -6, 3) είναι κάθετα καθώς 
::\mathbf{a} \cdot \mathbf{b} = 3 \cdot 4 + 1 \cdot (-6) + (-2) \cdot 3 = 12 -6 - 6 = 0.
* Τα διανύσματα \mathbf{a} = (3, 1, -2) και \mathbf{b} = (4, -8, 3) *δεν* είναι κάθετα καθώς 
::\mathbf{a} \cdot \mathbf{b} = 3 \cdot 4 + 1 \cdot (-6) + (-2) \cdot 3 = 12 -8 - 6 = -2 \neq 0.

## Δείτε επίσης
* Κάθετες ευθείες
* Εσωτερικό γινόμενο

## Παραπομπές


Κατηγορία:Γραμμική άλγεβρα
Γραμμικά ανεξάρτητα διανύσματα

Σε έναν διανυσματικό χώρο, τα διανύσματα \mathbf{v}_1, \ldots \mathbf{v}_n λέγονται **γραμμικά ανεξάρτητα** αν υπάρχουν \lambda_, \ldots, \lambda_k που δεν είναι όλα μηδέν τέτοια ώστε
:\lambda_1 \mathbf{v}_1 + \ldots \lambda_n \mathbf{v}_n = 0. 
Όταν δεν είναι γραμμικά ανεξάρτητα, τότε τα διανύματα λέγονται **γραμμικά εξαρτημένα**. Σε αυτή την περίπτωση έπεται ότι ένα εκ των διανυσμάτων μπορεί να γραφτεί ως γραμμικός συνδυασμός των υπολοίπων.

## Παραδείγματα
* Τα διανύσματα \mathbf{a} = (1, 0), \mathbf{b} = (0, 1) και \mathbf{c} = (3, 4) είναι γραμμικά εξαρτημένα, καθώς
::\mathbf{c} = 3 \cdot \mathbf{a} + 4 \cdot \mathbf{b},
:δηλαδή 3 \cdot \mathbf{a} + 4 \cdot \mathbf{b} - \mathbf{c}= 0, δηλαδή υπάρχουν \lambda_1 = 3, \lambda_2 = 4, \lambda_3 = -1.
* Τα διανύσματα \mathbf{a} = (1, 0, 2, 1), \mathbf{b} = (0, 1, 0, 1) και \mathbf{c} = (1, 3, 2, 4) είναι γραμμικά εξαρτημένα, καθώς
::2\mathbf{c} = 2 \cdot \mathbf{a} + 6 \cdot \mathbf{b},
:δηλαδή υπάρχουν \lambda_1 = 2, \lambda_2 = 6, \lambda_3 = -2.
* Τα διανύσματα \mathbf{a} = (0,0,1), \mathbf{b} = (0, 1, 0) και \mathbf{c} = (0, 0, 1) είναι γραμμικά ανεξάρτητα.
* Δύο διανύσματα είναι γραμμικά ανεξάρτητα αν και μόνο αν δεν είναι παράλληλα. 

## Ιδιότητες
* Κάθε υποσύνολο γραμμικά ανεξάρτητων διανυσμάτων είναι επίσης γραμμικά ανεξάρτητο.

* Κάθε υπερσύνολο γραμμικά εξαρτημένων διανυσμάτων είναι επίσης γραμμικά εξαρτημένο.

## Έλεγχος
Μπορούμε να ελέγξουμε αν τα διανύσματα \mathbf{v}_1, \ldots, \mathbf{v}_n είναι γραμμικά ανεξάρτητα ελέγχοντας αν το εξής σύστημα γραμμικών εξισώσεων έχει μη-μηδενική λύση
:\begin{bmatrix}
\vert & \vert & & \vert \\
\mathbf{v}_1 & \mathbf{v}_2 & \cdots & \mathbf{v}_n \\
\vert & \vert & & \vert
\end{bmatrix} \cdot \begin{bmatrix}\lambda_1 \\ \lambda_2 \\ \vdots \\ \lambda_n \end{bmatrix} = \mathbf{0}.
Αυτό μπορεί να γίνει για παράδειγμα με την χρήση της Γκαουσιανής απαλοιφής.

## Δείτε επίσης
* Γραμμικός συνδυασμός

## Παραπομπές


Κατηγορία:Γραμμική άλγεβρα
Μεικτό γινόμενο

Στην γραμμική άλγεβρα, το **μεικτό γινόμενο** αναφέρεται στο εσωτερικό γινόμενο ενός διανύσματος με το εξωτερικό γινόμενο δύο άλλων.

Πιο συγκεκριμένα, για τρία διανύσματα \mathbf{a}, \mathbf{b}, \mathbf{c} το μεικτό γινόμενό τους είναι 
:\mathbf{a} \cdot (\mathbf{b} \times \mathbf{c}), 
όπου \cdot  είναι το εσωτερικό και \times το εξωτερικό γινόμενο. Συχνά συμβολίζεται με [\mathbf{a}, \mathbf{b}, \mathbf{c}].

## Γεωμετρική ερμηνεία

Η απόλυτη τιμή του μεικτού γινομένου τριών διανυσμάτων είναι ίση με τον όγκο του παραλληλεπιπέδου που ορίζουν τα τρία αυτά διανύσματα.

## Ιδιότητες

* Η τιμή του μεικού γινομένου δίνεται από την ορίζουσα,
::\mathbf{a} \cdot (\mathbf{b} \times \mathbf{c}) = \mathrm{det}\begin{bmatrix}
a_1 & a_2 & a_3 \\
b_1 & b_2 & b_3 \\
c_1 & c_2 & c_3
\end{bmatrix}.

* Αν αλλάξουμε κυκλικά τα τρία διανύσματα στον τύπο για το μεικτό γινόμενο το αποτέλεσμα είναι το ίδιο. Δηλαδή, 
::\mathbf{a} \cdot (\mathbf{b} \times \mathbf{c}) = \mathbf{b} \cdot (\mathbf{c} \times \mathbf{a}) = \mathbf{c} \cdot (\mathbf{a} \times \mathbf{b}).

* Αν αλλάξουμε θέση σε δύο από τα διανύσματα τότε λαμβάνουμε την αρνητική τιμή του μεικτού γινομένου. Δηλαδή,
::\mathbf{a} \cdot (\mathbf{b} \times \mathbf{c}) = -\mathbf{b} \cdot (\mathbf{a} \times \mathbf{c}) = -\mathbf{c} \cdot (\mathbf{b} \times \mathbf{a}) = -\mathbf{a} \cdot (\mathbf{c} \times \mathbf{b}).

* Αν δύο από τα διανύσματα είναι ίσα τότε ο μεικτό τους γινόμενο είναι 0. Δηλαδή, 
::\mathbf{a} \cdot (\mathbf{a} \times \mathbf{c}) = \mathbf{a} \cdot (\mathbf{b} \times \mathbf{b}) = \mathbf{c} \cdot (\mathbf{b} \times \mathbf{c}) = 0.

* Ισχύει ότι
::(\mathbf{a} \cdot (\mathbf{b} \times \mathbf{c})) \mathbf{a} = (\mathbf{a} \times \mathbf{b}) \times (\mathbf{a} \times \mathbf{c}).

## Εφαρμογή

### Ανάλυση διανύσματος σε βάση
Έστω τρία διανύσματα \mathbf{a}, \mathbf{b}, \mathbf{c} με [\mathbf{a}, \mathbf{b}, \mathbf{c}] \neq 0, τότε κάθε \mathbf{r} \in \R^3 μπορεί να γραφτεί ως 
:\mathbf{r} = \lambda \mathbf{a} + \mu \mathbf{b} + \nu \mathbf{c}, 
όπου
:\lambda = \frac{[\mathbf{r}, \mathbf{b}, \mathbf{c}]}{[\mathbf{a}, \mathbf{b}, \mathbf{c}]}, \mu = \frac{[\mathbf{a}, \mathbf{r}, \mathbf{c}]}{[\mathbf{a}, \mathbf{b}, \mathbf{c}]} και \nu = \frac{[\mathbf{a}, \mathbf{b}, \mathbf{r}]}{[\mathbf{a}, \mathbf{b}, \mathbf{c}]}.

## Δείτε επίσης
* Εσωτερικό γινόμενο
* Εξωτερικό γινόμενο

## Παραπομπές


Κατηγορία:Γραμμική άλγεβρα
Ημεροδρόμος

Ο **Ημεροδρόμος** είναι καθημερινή, αριστερή ειδησεογραφική ιστοσελίδα/διαδικτυακή εφημερίδα που λειτουργεί στην Ελλάδα και δημοσιεύει περιεχόμενο στην ελληνική γλώσσα. Ιδρύθηκε τον Ιούνιο του 2014 από απολυθέντες δημοσιογράφους του Ριζοσπάστη.

Ο Νίκος Μπογιόπουλος αρθρογραφεί συχνά στην ιστοσελίδα.

## Δραστηριότητες
Η Ημεροδρόμος Ιδιωτική Κεφαλαιουχική Εταιρεία (Ι.Κ.Ε.), σύμφωνα με τα καταχωρημένα στοιχεία στο Γενικό Εμπορικό Μητρώο, έχει ως κύριο αντικείμενο δραστηριότητας την παραγωγή επιγραμμικού (διαδικτυακού) περιεχομένου με δευτερεύον αντικείμενο την παραγωγή επιγραμμικών εφημερίδων και περιοδικών, έκδοση εντύπων, παραγωγή οπτικοακουστικών έργων και ραδιοφωνικών προγραμμάτων, καθώς και υπηρεσίες ειδησεογραφικών πρακτορείων. 

## Παραπομπές

Κατηγορία:Μέσα Μαζικής Ενημέρωσης
Κατηγορία:Εφημερίδες στην ελληνική γλώσσα
Κατηγορία:Καθημερινές εφημερίδες
Κατηγορία:Αριστερές εφημερίδες
Η μαγεία του φθινοπώρου

***Η μαγεία του φθινοπώρου*** () είναι διήγημα-παραμύθι του Γιόζεφ φον Άιχεντορφ που το έγραψε το 1808. Είναι το πρώτο πεζό έργο του Γερμανού ρομαντικού ποιητή και συγγραφέα που εκείνη την εποχή χρησιμοποιούσε ακόμη το ψευδώνυμο Φλόρενς.

Η ειδυλλιακή παιδική ηλικία του Άιχεντορφ στο οικογενειακό κάστρο του Λούμποβιτς, χρησίμευσε ως βάση για τα λογοτεχνικά του δημιουργήματα, τα οποία συχνά εξερευνούσαν θέματα φύσης και λαογραφίας. 

## Υπόθεση
Μια φθινοπωρινή μέρα, ο ιππότης Ουμπάλντο χάνεται στο δάσος ενώ κυνηγάει. Στην ερημιά, συναντά έναν ερημίτη που του προσφέρει καταφύγιο για τη νύχτα στη σπηλιά του. Τα μάτια του ερημίτη λάμπουν με άγρια ​​ένταση. Από το νυχτερινό τραγούδι του, ο Ουμπάλντο καταλαβαίνει ότι ο άνδρας πέρασε μεγάλη θλίψη στο παρελθόν και επιδιώκει να εξιλεωθεί για μια σοβαρή αμαρτία του. Θέλοντας να τον βοηθήσει, ο ιππότης επιστρέφει και τον επισκέπτεται αρκετές φορές και τον προσκαλεί στο κάστρο του, κάτι που ο ερημίτης, μετά από κάποιο δισταγμό, δέχεται. Στο κάστρο, ο ερημίτης διηγείται στον Ουμπάλντο και στη σύζυγό του Μπέρτα την ιστορία της ζωής του:

*Όταν ήταν νεαρός, σκόπευε να πάει σε μια [[Σταυροφορίες|σταυροφορία]] με τον αγαπημένο του φίλο, αλλά την τελευταία στιγμή εγκατέλειψε το σχέδιο, έχοντας ερωτευτεί μια όμορφη κοπέλα. Της εξομολογήθηκε τον έρωτά του και η αγάπη τους ήταν αμοιβαία αλλά του εμπιστεύτηκε ότι είχε αναγκαστεί να μνηστευθεί τον φίλο του, ο οποίος τελικά δεν είχε φύγει για τους [[Άγιοι Τόποι|Αγίους Τόπους]], αλλά θα ερχόταν να την πάρει σύντομα. «Δεν θα ξαναβρεθούμε ποτέ, εκτός αν πεθάνει!», του είπε. Λίγες μέρες αργότερα, έχοντας χωριστεί από την αγαπημένη του και περιπλανώμενος στα βουνά, συνάντησε τον φίλο του και σε μια μονομαχία τον σκότωσε. Αφού απομάκρυνε το εμπόδιο, επέστρεψε στο κάστρο της γυναίκας και έζησε μέρες έρωτα, όσο κράτησε το φθινόπωρο. Μια νύχτα ξύπνησε και τον κατέλαβε ο τρόμος. Αισθάνθηκε μια «θανατηφόρα παγωνιά» και του φάνηκε σαν να είδε τη νεαρή γυναίκα στο φως του φεγγαριού απολιθωμένη. Έφυγε βιαστικά τρομοκρατημένος και ικετεύει έλεος από τον Θεό στη σπηλιά του, όπου ζει για πολλά χρόνια, αλλά δεν μπορεί να βρει εξιλέωση.*

Ενώ ακούει την ιστορία της ζωής του ερημίτη, ο Ουμπάλντο τον αναγνωρίζει ως τον παιδικό του φίλο Ράιμουντ. Αυτή η όμορφη νεαρή γυναίκα είναι τώρα η σύζυγος του Ουμπάλντο, η Μπέρτα. Το ζευγάρι έχει παιδιά. Ο Ουμπάλντο διαβεβαιώνει τον έκπληκτο Ράιμουντ ότι δεν υπήρξε ποτέ μονομαχία για την Μπέρτα. Ο Ουμπάλντο πήγε στη σταυροφορία και όταν επέστρεψε παντρεύτηκε τη Μπέρτα, τη γυναίκα που αγαπούσαν και οι δύο. Ο ιππότης έχει μια εξήγηση για την ψευδαίσθηση του φίλου του. Κάθε φθινόπωρο, ένα κακό ξόρκι αναβιώνει στην περιοχή και τον κράτησε μαγεμένο σε απατηλά παιχνίδια για πολλά χρόνια. Συντετριμμένος, ο ερημίτης εγκαταλείπει το κάστρο και δεν τον ξαναβλέπουν ποτέ.
## Παραπομπές


Κατηγορία:Γερμανικές νουβέλες
Κατηγορία:Γερμανικά παραμύθια
Κατηγορία:Ρομαντισμός
Κερί αυτιού

Το **κερί του αυτιού**, γνωστό επίσης με την ιατρική ονομασία **κυψελίδα**, είναι μια καφέ ή γκρίζα κέρινη ουσία που σχηματίζεται μέσα στον ακουστικό πόρο. Προστατεύει το αυτί από λοιμώξεις, νερό και έντομα. Ενώ συνήθως δεν προκαλεί συμπτώματα, η υπερβολική ποσότητα μπορεί να οδηγήσει σε απώλεια ακοής, πόνο ή ζάλη. Οι επιπλοκές μπορεί να περιλαμβάνουν την εξωτερική ωτίτιδα.

Στους παράγοντες κινδύνου ανήκουν η χρήση ακουστικών βαρηκοΐας και ωτοασπίδων. Το κερί του αυτιού αποτελείται από δερματικά κύτταρα και εκκρίσεις των κυψελιδοποιών και των σμηγματογόνων αδένων. Η διάγνωση πραγματοποιείται κοιτάζοντας στο εσωτερικό του αυτιού με ένα ωτοσκόπιο.

Γενικά, το κερί αποβάλλεται από τα αυτιά μόνο του. Σε περιπτώσεις όπου εμφανίζονται συμπτώματα, η αφαίρεση μπορεί να γίνει με έκπλυση, με σκευάσματα για τη διάλυση του κεριού ή με μηχανικά μέσα. Το παραφινέλαιο μπορεί να χρησιμοποιηθεί για την πρόληψη της συσσώρευσης. Δεν πρέπει να χρησιμοποιούνται μπατονέτες και ωτοκέρωση. Περίπου το 6% των ανθρώπων αναπτύσσουν συμφόρηση στο αυτί, με ποσοστά πάνω από 30% σε ηλικιωμένους ανθρώπους. Στις Ηνωμένες Πολιτείες αποτελεί τον λόγο για περίπου 12 εκατομμύρια επισκέψεις υγειονομικής περίθαλψης ετησίως.

## Αναφορές
Ερρίκος Χάουαρντ, 2ος κόμης του Έφινγκαμ

Ο **Ερρίκος Χάουαρντ, 2ος κόμης του Έφινγκαμ**, αγγλ.: *Henry Howard, 2nd Earl of Effingham, DL* (23 Αυγούστου 1806 &#x2013; 5 Φεβρουαρίου 1889), με την προσφώνηση λόρδος Χάουαρντ από το 1837 έως το 1845, ήταν Βρετανός ομότιμος και μέλος του Κοινοβουλίου.

## Πρώιμη ζωή
Ο Χάουαρντ ήταν ο μεγαλύτερος γιος του στρατηγού Κένεθ Χάουαρντ 1ου κόμη του Έφινγκαμ, από τον1ο του γάμο με τη λαίδη Σάρλοτ Πρίμροουζ, κόρη του Νιλ Πρίμροουζ 3ου κόμη του Ρόουζμπερυ. Σπούδασε στο Χάροου.

## Σταδιοδρομία
Ο Χάουαρντ διορίστηκε σημαιοφόρος στο 58ο Σύνταγμα Πεζικού (Ράτλαντσιρ) στις 21 Ιουλίου 1825, και υπολοχαγός στις 14 Μαΐου 1826. Στις 9 Νοεμβρίου 1830 έγινε λοχαγός στο 10ο Σύνταγμα Πεζικού (Βόρειο Λίνκολν), παραιτούμενος από τη θέση του στις 29 Νοεμβρίου 1833. Εξελέγη στη Βουλή των Κοινοτήτων για το Σάφτσμπερυ το 1841, μία θέση που κατείχε μέχρι το 1845, όταν διαδέχθηκε τον πατέρα του στην κομητεία, και εισήλθε στη Βουλή των Λόρδων. Στις 17 Φεβρουαρίου 1845 διορίστηκε αναπληρωτής υπολοχαγός του Γουίλτσιρ, και στις 14 Μαρτίου 1853 αναπληρωτής υπολοχαγός του Δυτικού Ράιντινγκ του Γιόρκσιρ.

## Προσωπική ζωή
Το 1832 ο λόρδος Έφινγκαμ νυμφεύτηκε την Ελίζα Ντράμοντ, κόρη του στρατηγού σερ Γκόρντον Ντράμοντ και εγγονή του Κόλιν Ντράμοντ. Απέκτησαν πολλά παιδιά:
* αξιότιμη Μπλανς Ελίζα (1834–1840), απεβ. 6 ετών.
* λαίδη Μαρία (1835–1928).
* Ερρίκος, 3ος κόμης του Έφινγκαμ (1837–1898), νυμφεύτηκε τη Βικτωρία Φραντσέσκα Μπόγιερ το 1865.
* λοχαγός εντιμότατος Φρειδερίκος Κάρολος (1840–1893), νυμφεύτηκε τη λαίδη Κωνστάνς Ελεονόρα Κάρολαϊν, κόρη του Γεωργίου Φιντς-Χάτον 11ου κόμη του Γουίντσιλση, το 1871.
** Γκόρντον, 5ος κόμης του Έφινγκαμ (1873–1946).
** λοχαγός Άλγκερνον Γεώργιος Μόουμπρεϋ Φρειδερίκος (1874–1950).
* λαίδη Αλίκη (1843–1932).
* αξιότιμος Κένεθ (1845–1903), υπάλληλος στο Υπουργείο Εξωτερικών.

Απεβίωσε τον Φεβρουάριο του 1889, σε ηλικία 82 ετών, και τον διαδέχθηκε στην κομητεία ο μεγαλύτερος γιος του Ερρίκος. Η κόμισσα του Έφινγκαμ απεβίωσε τον Φεβρουάριο του 1894.

## Αναφορές
* Kidd, Charles, Williamson, David (επιμελητές). *Debrett's Peerage and Baronetage* (έκδοση 1990). Νέα Υόρκη: St Martin's Press, 1990.
* Leigh Rayment's Peerage Pages  
* www.thepeerage.com

## Εξωτερικοί σύνδεσμοι
* 

Κατηγορία:Οικογένεια Χάουαρντ (αγγλική αριστοκρατία)
Παύλος Εστερχάζι (1587-1645)

**Ο βαρόνος Παύλος Εστερχάζι της Γκαλάνθα** (1 Φεβρουαρίου 1587 – 17 Ιανουαρίου 1645) ήταν Ούγγρος ευγενής, γιος του υποκόμη Φέρεντς Εστερχάζι (1533-1604). Ήταν ο ιδρυτής του *κλάδου Ζόλυομ* του Οίκου των Εστερχάζι. Ο αδερφός του ήταν, μεταξύ άλλων, ο Νικόλαος, κόμης Εστερχάζυ, που υπηρέτησε ως Παλατίνος της Ουγγαρίας.

## Βιογραφία
[αριστερά|μικρογραφία|Εθνόσημο των βαρώνων Παύλου και Εύας Βιτσάι ([Σλοβακική Εθνική Πινακοθήκη, Μπρατισλάβα)]]
Στα νιάτα του ασπάστηκε τον Ρωμαιοκαθολικισμό από τον Λουθηρανισμό. Υπηρέτησε ως θαλαμηπόλος του Γαβριήλ Μπέθλεν, πρίγκιπα της Τρανσυλβανίας. Αργότερα τάχθηκε στο πλευρό του Ματθαίου Β' της Ουγγαρίας. Μετά τη στέψη του Φερδινάνδου Β', διορίστηκε Ιππότης του Χρυσού Σπιρουνιού.

Ο Παύλος πολέμησε στον Τριακονταετή Πόλεμο, ενάντια στην εξέγερση της Βοημίας. Ως αποτέλεσμα, χρίστηκε Βαρόνος το 1619. Τραυματίστηκε σοβαρά στη Μοραβία. Το 1626, υπερασπίστηκε το φρούριο του Νόγκραντ και συμμετείχε επίσης σε άλλες μάχες εναντίον της Οθωμανικής Αυτοκρατορίας. Απέκτησε τις ηγεμονίες του Ζόλιομ (νυν *Ζβόλεν, Σλοβακία*) και της Ντομπροβίνα από τον αδελφό του, Νικόλαο (Μίκλος), τον Παλατίνο. Ο Βαρόνος Παύλος ίδρυσε τον *κλάδο Ζόλιομ* της οικογένειάς του.

## Οικογένεια
Ο βαρόνος Παύλος Εστερχάζι παντρεύτηκε αρχικά την Σουσάνα Κάρολυι του Ναγκικάρολυ το 1614. Απέκτησαν τρία παιδιά:

* Φέρεντς (1615 – 26 Αυγούστου 1652), σκοτώθηκε στη Μάχη του Βεζεκένι
* Έρσεμπετ (1616–1668), παντρεύτηκε τον βαρόνο Ιστβάν Χεντερβάρι του Χέντερβαρ το 1634
* Σούσα, πέθανε νέα (περίπου 1634)

Η πρώτη του σύζυγος, η Σουσάνα, πέθανε το 1621. Παντρεύτηκε για δεύτερη φορά την Έβα Βιτσάι ντε Λόος, νεότερη αδελφή του Βαρώνου Άνταμ Βιτσάι ντε Λόος. Από τον γάμο απέκτησε τα ακόλουθα παιδιά:

* Εμέν (1626–1631), πέθανε νέος
* Ρεμπέκα (1631 – μετά τις 16 Ιουνίου 1647)
* Σοφία (1633 – 20 Μαρτίου 1688), παντρεύτηκε τον βαρόνο Γεώργιο Μπερένυι (1601–1677) το 1650
* Νικόλαος (1634 – 19 Αυγούστου 1688), κόμης του Ζόλιομ, καστελάνος του Μπουγιάκ
* Μαγκντόλνα (1635–1708)
* Σάντορ (1636 – 2 Απριλίου 1681), κληρονόμος των αρχόντων του Ζόλιομ
* Ιλόνα (1638 – 26 Σεπτεμβρίου 1651), πέθανε νέα
* Γκαμπόρ (πέθανε πριν από το 1653)
* Πέτρος (πέθανε πριν από το 1653)
* Δανιήλ (πέθανε πριν από το 1653)

## Παραπομπές

Κατηγορία:Οικογένεια Εστερχάζι
Κατηγορία:Ούγγροι στρατιώτες
Υπεροχή της Βίβλου του Βασιλιά Ιακώβου

[μικρογραφία|Η πρώτη σελίδα του Βιβλίου της [Γένεσις (βιβλίο)|Γένεσις σε έκδοση της Βίβλου του Βασιλιά Ιακώβου από το 1611]]
Ανάμεσα σε αγγλόφωνους Χριστιανούς, η ιδέα της **υπεροχής της Βίβλου του Βασιλιά Ιακώβου** (αγγλικά: **King James Onlyism**) υποστηρίζει ότι η Βίβλος του Βασιλιά Ιακώβου υπερέχει όλων των άλλων αγγλικών μεταφράσεων της Αγίας Γραφής. Οι οπαδοί του κινήματος, κυρίως ορισμένοι αγγλόφωνοι συντηρητικοί Διαμαρτυρόμενοι αλλά και Ρωμαιοκαθολικοί πιστεύουν ότι το κείμενο αυτό έχει διατηρηθεί μέσω Θείας παρέμβασης ως τέλεια μετάφραση της Αγίας Γραφής στην αγγλική γλώσσα ή, τουλάχιστον, ότι αποτελεί την καλύτερη αγγλική μετάφραση της Βίβλου.

Οι περισσότερες ριζοσπαστικές ομάδες υποστηρίζουν ότι η Βίβλος του Βασιλιά Ιακώβου ήταν θεόπνευστη μετάφραση, η οποία, κατά την άποψή τους, αντικαθιστά ακόμη και τα αρχικά ελληνικά κείμενα, ή ότι η ίδια διατηρήθηκε, ενώ άλλα χειρόγραφα υπέστησαν αλλοιώσεις. Άλλες ομάδες, επηρεασμένες από τις απόψεις του Έντουαρντ Χιλς, υποστηρίζουν ότι η Βίβλος του Βασιλιά Ιακώβου δεν αποτελεί απλώς μετάφραση του ελληνικού κειμένου, αλλά συνιστά ανεξάρτητη έκδοση του *[[Textus Receptus]]* με δική της αυθεντία, αποδιδόμενη πιστά στην αγγλική γλώσσα και αντιπροσωπεύουσα την ακριβέστερη έκφραση της σχετικής κειμενικής παράδοσης. Άλλοι προτιμούν την Βίβλο του Βασιλιά Ιακώβου για πρακτικούς λόγους, καθώς στις περισσότερες χώρες αποτελεί κοινό κτήμα (με αξιοσημείωτη εξαίρεση το Ηνωμένο Βασίλειο), γεγονός που επιτρέπει την ελεύθερη αναπαραγωγή του κειμένου χωρίς περιορισμούς πνευματικών δικαιωμάτων.

## Παραπομπές

Κατηγορία:Χριστιανική ορολογία
Κατηγορία:Διαμάχες σχετικά με τη Βίβλο
Ερρίκος Χάουαρντ, 4ος κόμης του Έφινγκαμ

μικρογραφία|Ο Ερρίκος Χάουαρντ 4ος κόμης του Έφινγκαμ, με τήβεννο στέψης, 1902.
Ο **Ερρίκος Αλέξανδορς Γκόρντον Χάουαρντ, 4ος κόμης του Έφινγκαμ**, αγγλ.: *Henry Alexander Gordon Howard, 4th Earl of Effingham, DL* (15 Αυγούστου 1866 – 6 Μαΐου 1927  ), με την προσφώνηση λόρδος Χάουαρντ από το 1889 έως το 1898, ήταν Άγγλος ομότιμος και μέλος της Βουλής των Λόρδων. Κληρονόμησε την κομητεία από τον πατέρα του, Ερρίκο Χάουαρντ 3ο κόμη του Έφινγκαμ, το 1898.

Ο Έφινγκαμ ήταν υπολοχαγός-διοικητής του Δυτικού Ράιντινγκ του Γιόρκσιρ. Ήταν Φιλελεύθερος Ενωτικός στην πολιτική. Τον διαδέχθηκε στην κομητεία ο εξάδελφός του, Γκόρντον Χάουαρντ 5ος κόμης του Έφινγκαμ.

## Αναφορές

## Εξωτερικοί σύνδεσμοι
* 

Κατηγορία:Οικογένεια Χάουαρντ (αγγλική αριστοκρατία)
Ερρίκος Χάουαρντ, 3ος κόμης του Έφινγκαμ

μικρογραφία|Ο τάφος του Ερρίκου Χάουαρντ 3ου κόμη του Έφινγκαμ, Κοιμητήριο Κένσαλ Γκρην.

Ο **Ερρίκος Χάουαρντ, 3ος κόμης του Έφινγκαμ**, αγγλ.: *Henry Howard, 3rd Earl of Effingham* (7 Φεβρουαρίου 1837 – 4 Μαΐου 1898)  από την Οικογένεια Χάουαρντ-Έφινγκαμ ήταν Άγγλος ομότιμος, με την επίκλιση λόρδος Χάουαρντ από το 1845 έως το 1889.

Ήταν γιος του Ερρίκου Χάουαρντ 2ου κόμη του Έφινγκαμ και της Ελίζας Ντραμόντ. Σπούδασε στο Χάροου και στο Κολέγιο  Κράιστ Τσερτς στην Οξφόρδη και υπηρέτησε ως σαλπιγκτής στο Γιόμάνρυ της Οξφόρδης.

Στις 31 Οκτωβρίου 1865 νυμφεύτηκε τη Βικτωρία Φραντσέσκα Μπουαγιέ (απεβ. 1899), με την οποία απέκτησε έναν γιο:
* Ερρίκος Αλέξανδρος Γκόρντον, 4ος κόμης του Έφινγκαμ (1866–1927).

Ο Ερρίκος τον διαδέχθηκε ως κόμης μετά το τέλος του το 1898.

## Αναφορές

## Εξωτερικοί σύνδεσμοι
* 

Κατηγορία:Οικογένεια Χάουαρντ (αγγλική αριστοκρατία)
Γκόρντον Χάουαρντ, 5ος κόμης του Έφινγκαμ

Ο **Γκόρντον Φρειδερίκος Ερρίκος Κάρολος Χάουαρντ, 5ος κόμης του Έφινγκαμ**, αγγλ.: *Gordon Frederick Henry Charles Howard, 5th Earl of Effingham* (18 Μαΐου 1873 – 7 Ιουλίου 1946)  ήταν Άγγλος ομότιμος, βουλευτής και μέλος της Βουλής των Λόρδων. Γιος του εντιμότατος Φρειδερίκου Καρόλου Χάουαρντ, και εγγονός του Ερρίκου Χάουαρντ 2ου κόμη του Έφινγκαμ, κληρονόμησε την κομητεία το 1927 από τον εξάδελφό του, Ερρίκο Χάουαρντ 4ο κόμη του Έφινγκαμ. 

## Πρώιμη ζωή
Ο Χάουαρντ ήταν γιος του εντιμότατου Φρειδερίκου Καρόλου Χάουαρντ (1840–1893) και της λαίδης Κωνστάνς Ελεονόρας Κάρολαϊν Φιντς-Χάτον (1851–1910). Ο εντιμότατος Φρειδερίκος ήταν νεότερος γιος του Ερρίκου Χάουαρντ 2ου κόμη του Έφινγκαμ (1806–1899), ενώ η λαίδη Κωνστάνς ήταν κόρη του Γεωργίου Φιντς-Χάτον 11ου κόμη του Γουίντσιλση (1815–1887). 

Το 1927 ο Χάουαρντ κληρονόμησε την κομητεία μετά το τέλος του εξαδέλφου του Ερρίκου Χάουαρντ 4ου κόμη του Έφινγκαμ. Κέρδιζε τα προς το ζην ως έμπορος έργων τέχνης στη Νέα Υόρκη, πριν κληρονομήσει την κομητεία.

## Προσωπική ζωή
Το 1904 ο Χάουαρντ νυμφεύτηκε τη Ρόζαμοντ Μαργαρίτα Χάντσον. Απέκτησαν δύο παιδιά, και τα δύο αγόρια, πριν πάρουν διαζύγιο το 1914. Τα παιδιά ήταν:
* Μόουμπρεϋ Ερρίκος Γκόρντον, 6ος κόμης του Έφινγκαμ (1905–1996).
* εντιμότατος Ιωάννης Άλγκερνον Φρειδερίκος Κάρολος (29 Δεκεμβρίου 1907 – 24 Απριλίου 1970), πατέρας του Ντέιβιντ Χάουαρντ 7ου κόμη του Έφινγκαμ.
** Ντέιβιντ 7ος κόμης του Έφινγκαμ.

Το 1924, δέκα χρόνια μετά το διαζύγιό του, ο Χάουαρντ νυμφεύτηκε τη Μαντλίν Φόσεϋ (σπεβ. 1958). Μαζί, ο Χάουαρντ και η Φόσεϋ απέκτησαν έναν γιο:
* Νικόλαος (1919–2016).

## Αναφορές

## Εξωτερικοί σύνδεσμοι
* 

Κατηγορία:Οικογένεια Χάουαρντ (αγγλική αριστοκρατία)
Μόουμπρεϋ Χάουαρντ, 6ος κόμης του Έφινγκαμ

Ο **Μόουμπρεϋ Ερρίκος Γκόρντον Χάουαρντ, 6ος κόμης του Έφινγκαμ**, αγγλ.: *Mowbray Henry Gordon Howard, 6th Earl of Effingham* (29 Νοεμβρίου 1905 - 22 Φεβρουαρίου 1996), με τον τίτλο λόρδος Χάουαρντ του Έφινγκαμ από το 1927 έως το 1946, ήταν Βρετανός ομότιμος.

Γεννήθηκε στις 29 Νοεμβρίου 1905, ως γιος του Γκόρντον Χάουαρντ 5ου κόμη του Έφινγκαμ, και της Ρόζαμοντ Μαργαρίτας Χάντσον. Σπούδασε στο Κολέγιο Λάνσινγκ.

Τον Οκτώβριο του 1932 ο Χάουαρντ κατηγορήθηκε για ανθρωποκτονία εξ αμελείας, αφού μία έρευνα διαπίστωσε ότι είχε χτυπήσει έναν αγρότη εργάτη με το αυτοκίνητό του.  Ωστόσο, η υπόθεση απορρίφθηκε, όταν έφθασε στο δικαστήριο του Μέιντενχεντ. 

Υπηρέτησε στο Βασιλικό Πυροβολικό κατά τη διάρκεια του Β΄ Παγκοσμίου Πολέμου, διαδεχόμενος τον πατέρα του ως κόμης του Έφινγκαμ στις 7 Ιουλίου 1946.

Η 1η του σύζυγος, η Μαρία Μαλβίνα Γκέρτλερ, γεννημένη στην Ουγγαρία, ήταν ύποπτη από την MI5, και στην πραγματικότητα φυλακίστηκε για τρεις μήνες το 1941, με το σκεπτικό ότι συμμετείχε στην «προετοιμασία πράξεων που θίγουν τη δημόσια ασφάλεια ή την άμυνα του βασιλείου», και κρατήθηκε στη φυλακή Χόλογουεϋ. Πήραν διαζύγιο το 1946.

Το 1952 νυμφεύτηκε την Γκλάντις Αϊρίν Φρίμαν. Χώρισαν το 1971. Η 3η σύζυγός του ήταν η (Μέιμπελ) Σούζαν Μίνγκεϋ Λεπέν (1919–2008), την οποία νυμφεύτηκε το 1972. Δεν απέκτησε παιδιά, και τον διαδέχθηκε ο ανιψιός του Ντέιβιντ Χάουαρντ ως 7ος κόμης του Έφινγκαμ.

Με αντάλλαγμα 10 λίρες την εβδομάδα, ο Έφινγκαμ συμφώνησε να υπηρετήσει στο διοικητικό συμβούλιο του Esmeralda's Barn, του κλαμπ τυχερών παιχνιδιών που λειτουργούσαν οι δίδυμοι Κρέυ στις αρχές της δεκαετίας του 1960. 

## Αναφορές και πηγές

; Αναφορές

; Πηγές
* thepeerage.com Mowbray Howard, 6th Earl of Effingham

## Εξωτερικοί σύνδεσμοι
* 

Κατηγορία:Οικογένεια Χάουαρντ
Ντέιβιντ Χάουαρντ, 7ος κόμης του Έφινγκαμ

Ο **Ντέιβιντ Μόουμπρεϋ Άλγκερνον Χάουαρντ, 7ος κόμης του Έφινγκαμ**, αγγλ.: *David Mowbray Algernon Howard, 7th Earl of Effingham* (29 Απριλίου 1939 - 26 Φεβρουαρίου 2022) ήταν ομότιμος και αξιωματικός του Βασιλικού Ναυτικού, μέλος της Βουλής των Λόρδων από το 1996 έως το 1999. υπολοχαγός-διοικητής του Έσσεξ, ήταν πρόεδρος της Βασιλικής Βρετανικής Λεγεώνας.

## Πρώιμη ζωή
Γιος του Ιωάννη Άλγκερνον Φρειδερίκου Καρόλου Χάουαρντ, νεότερου γιου του Γκόρντον Χάουαρντ 5ου κόμη του Έφινγκαμ, και της συζύγου του Σούζαν Πατρίσια Μακάσεϋ, ο νεαρός Χάουαρντ σπούδασε στο Κολέγιο Φέτς και στο Βασιλικό Ναυτικό Κολέγιο στο Ντάρτμουθ. 

## Σταδιοδρομία
Από το Ντάρτμουθ, ο Χάουαρντ διορίστηκε αξιωματικός καριέρας στο Βασιλικό Ναυτικό, φθάνοντας τελικά στο βαθμό του πλοιάρχου.  Στη μετέπειτα σταδιοδρομίαα του, ήταν αξιωματικός πληροφοριών, και ανέπτυξε εμπειρία σε νέες μορφές συλλογής πληροφοριών. 

Στις 22 Φεβρουαρίου 1996 ο πλοίαρχος Χάουαρντ διαδέχθηκε τον θείο του Μόουμπρεϋ Χάουαρντ, ως 7ος κόμης του Έφινγκαμ στο αξίωμα του Ηνωμένου Βασιλείου (1837), και ως βαρόνος Χάουαρντ του Έφινγκαμ στο αξίωμα της Αγγλίας (1554). Διορίστηκε από την Ελισάβετ Β' ως υπολοχαγός-διοικητής του Έσσεξ και εξελέγη πρόεδρος της Βασιλικής Βρετανικής Λεγεώνας. 

Η έδρα του Έφινγκαμ στη Βουλή των Λόρδων ως κληρονομικού ομοτίμου τερματίστηκε, ως αποτέλεσμα του Νόμου της Βουλής των Λόρδων του 1999. Το 2018 έθεσε υποψηφιότητα σε επαναληπτικές εκλογές για μία από τις 90 έδρες στη Βουλή των Λόρδων, που προορίζονταν για κληρονομικούς ομοτίμους, λέγοντας στην υποστηρικτική του δήλωση: 

:Παρόλο που είμαι καθηλωμένος σε αναπηρικό καροτσάκι, δεν έχει παρέλθει η ημερομηνία λήξης μου, και έχω συμμετάσχει ενεργά στο παρελθόν σε γενικές συζητήσεις.

## Οικογένεια
Στις 10 Οκτωβρίου 1964, ο Χάουαρντ νυμφεύτηκε την Άννα Μαίρη Σέυερ, κόρη του Χάρισον Σέυερ. Χώρισαν το 1975, αφού απέκτησαν έναν γιο:
* Εδουάρδος Μόουμπρεϋ Νικόλαος (γενν. 1971), αργότερα 8ος κόμης του Έφινγκαμ.

Στις 29 Δεκεμβρίου 1992, 17 χρόνια μετά το διαζύγιό του, ο Χάουαρντ νυμφεύτηκε την Ελισάβετ Ιωάννα Έκλεστον, κόρη του Ντένις Έκλεστον.  Από το 2003 το ζευγάρι ζούσε στο Ρέντινγκς Φάρμχαους, Μπλάκμορ Εντ, στο Γουέδερσφιλντ, Έσσεξ. 

Ο λόρδος Έφινγκαμ απεβίωσε στις 26 Φεβρουαρίου 2022, σε ηλικία 82 ετών. Τον διαδέχθηκε ο γιος του, Εδουάρδος Χάουαρντ  ως 8ος κόμης του Έφινγκαμ.

## Σημειώσεις

Κατηγορία:Οικογένεια Χάουαρντ (αγγλική αριστοκρατία)
Εδουάρδος Χάουαρντ, 8ος κόμης του Έφινγκαμ

Ο **Εδουάρδος Μόουμπρεϋ Νικόλαος Χάουαρντ, 8ος κόμης του Έφινγκαμ**, αγγλ.: *Edward Mowbray Nicholas Howard, 8th Earl of Effingham* (γενν. 11 Μαΐου 1971) είναι κληρονομικός ευγενής στο αξίωμα του Ηνωμένου Βασιλείου, και εκλεγμένο Συντηρητικό μέλος της Βουλής των Λόρδων.

Είναι επίσης ο 18ος βαρόνος Χάουαρντ του Έφινγκαμ, όντας 13ος απόγονος του πολιτικού της Ελισαβετιανής εποχής Γουλιέλμου Χάουαρντ 1ου βαρόνου Χάουαρντ του Έφινγκαμ.  

Μοναχογιός του Ντέιβιντ Χάουαρντ 7ου κόμη του Έφινγκαμ, ονομάστηκε λόρδος Χάουαρντ του Έφινγκαμ από το 1996, μέχρι που κληρονόμησε τα αξίωμα του πατέρα του τον Φεβρουάριο του 2022. Τον Οκτώβριο του ίδιου έτους ήταν ένας από τους δύο επιτυχόντες υποψηφίους σε μία επαναληπτική εκλογή των Συντηρητικών, για την αντικατάσταση του λόρδου Άστορ του Χέβερ και του κόμη του Χόουμ.

Στις 5 Απριλίου 2002 στη Λίμα του Περού, ο Χάουαρντ νυμφεύτηκε την Τατιάνα Ταφούρ, και απέκτησαν δύο παιδιά. 

Στη δήλωσή του ως υποψηφίου για την υποστήριξή του στην εκλογή του στους λόρδους, ο Έφινγκαμ δήλωσε το 2022 ότι είχε πτυχίο Κλασικών Σπουδών από το Πανεπιστήμιο του Μπρίστολ, και είχε εργαστεί στον τομέα των χρηματοοικονομικών στην Τράπεζα Barclays, συμβουλεύοντας βρετανικές εταιρείες σε θέματα συναλλάγματος και χαρτοφυλακίου. Περιέγραψε τον εαυτό του ως «υποστηρικτή του αθλητισμού για όλους», και ζούσε και εργαζόταν στο Λονδίνο. 

## Αναφορές

Κατηγορία:Οικογένεια Χάουαρντ